gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6071, del 04-08-2009 (2009/8676)

Informació pública de l'alternativa tècnica del Programa d'Actuació Integrada del Sòl Urbanitzable Sector Industrial I-1, del Pla General d'Ordenació Urbana de la Granja de la Costera.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6071

Data del DOGV
:   04-08-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/8676


Data del document
:   29-06-2009

Organisme emissor
:   Ajuntament de la Granja de la Costera

Tipus de document
:   Informació Pública

Descriptors 

:   * Granja de la Costera, la
    * pla d'urbanisme
    * administració local

Informació pública de l'alternativa tècnica del Programa d'Actuació Integrada del Sòl Urbanitzable Sector Industrial I-1, del Pla General d'Ordenació Urbana de la Granja de la Costera. [2009/8676]  
El Ple, en la sessió ordinària celebrada el passat 25 de juny de 2009, va adoptar, entre altres, el següent Acord:  
«Primer. Sotmetre a informació pública l'alternativa tècnica del Programa d'Actuació Integrada del Sòl Urbanitzable Sector Industrial I-1 del Pla General d'Ordenació Urbana de la Granja de la Costera, que es composa de la memòria del programa d'actuació integrada, projecte de urbanització i projecte de reparcel·lació (art. 177 de la LUV), pel sistema de gestió directa, mitjançant l'empresa municipal La Granja Desarrolla, SL.  
Segon. Fer saber que els interessats podran consultar o exigir una còpia del document que es sotmet a informació pública a l'Ajuntament de la Granja de la Costera als efectes de presentar les al·legacions que estimen convenients, en el termini d'un mes des de la publicació de l'anunci en el Diari Oficial de la Comunitat Valenciana.  
Tercer. Procedir simultàniament a remetre un avís de l'acord present als domicilis fiscals dels titulars cadastrals/registrals, sense perjudici d'açò i de conformitat amb el que disposa l'article 59.4 de la Llei 30/1992 (LPAC) per mitjà d'anunci, i per a que servisca de notificació als titulars cadastrals amb domicili desconegut o dels qui no consta el domicili conforme a la informació que es disposa en el cadastre.  
Quart. Procedir a publicar el present acord en el Diari Oficial de la Comunitat Valenciana i en el diari Levante».  
La Granja de la Costera, 29 de juny de 2009.- L'alcalde: Carlos Garrido Calabuig.
Diari Oficial de la Generalitat Valenciana


Sumari del DOGV 6115, del 02-10-2009 (2009/10206)

Licitació número 47/2009. Servici de neteja de l'edifici seu de l'Institut Valencià de la Música.
-------------------------------------------------------------------------------------------------

### Dades del document

Número de DOGV
:   6115

Data del DOGV
:   02-10-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/10960


Data del document
:   28-09-2009

Organisme emissor
:   Institut Valencià de la Música

Tipus de document
:   Licitació

Anàlisi jurídica

 Descriptors 

:   * Institut Valencià de la Música
    * contracte de serveis

Licitació número 47/2009. Servici de neteja de l'edifici seu de l'Institut Valencià de la Música. [2009/10372]  
Resolució de l'Institut Valencià de la Música, per la qual s'anuncia la licitació del següent contracte de servicis per procediment obert:  
Expedient: 47/2009.  
Títol: servici de neteja de l'edifici seu de l'Institut Valencià de la Música.  
Tramitació, procediment i forma d'adjudicació:   
- Tramitació: ordinària.  
- Procediment: obert.  
- Forma d'adjudicació: oferta econòmicament més avantatjosa basada en diversos criteris d'adjudicació.  
Import de licitació: cent vint-i-huit mil euros (128.000), IVA no inclòs.  
Tipus: servicis.  
Duració: 4 anys (2 anys amb possibilitat de 2 pròrrogues anuals).  
Garantia provisional: no s'exigix.  
Informació: el plec de clàusules administratives particulars i la resta de documentació podran arreplegar-los a la seu de l'IVM, plaça de Viriat, s/n, 46763 València. Telèfon: 689 573 377, i en la web .  
Proposicions i documentació: les proposicions dels licitadors, segons establix el corresponent plec de clàusules administratives particulars, constaran de dos sobres:  
1. Documentació administrativa per a la qualificació prèvia.  
2. Documentació tecnicoeconòmica.  
Els sobres hauran de presentar-se tancats i firmats, i es farà constar a la coberta el respectiu contingut, el títol de l'expedient a la licitació del qual es concorre, el número d'expedient i el nom del licitador. Les ofertes es formularan d'acord amb el model previst en l'esmentat plec.  
Data de publicació en el «Perfil del contractant»: 28.09.2009, .  
Lloc i termini de recepció dels sobres: els sobres contenint la documentació i la proposició econòmica es presentaran al domicili social de l'IVM, plaça de Viriat, s/n, 46732 València, fins a les 14.00 hores del dia 15 d'octubre de 2009.  
Lloc i data d'obertura d'ofertes: l'acte públic d'obertura de proposicions admeses se celebrarà a la seu de l'IVM a les 13.00 hores del dia 21 d'octubre de 2009.  
Els gastos de publicació d'este anunci, i tots els que origine el contracte seran per compte de l'adjudicatari.  
València, 28 de setembre de 2009.- La directora gerent: Inmaculada Tomás Vert.
Diari Oficial de la Generalitat Valenciana


Sumari del DOGV 6157, del 02-12-2009 (2009/13613)

Informació pública de la denegació de l'aprovació de les memòries per a la revisió i retaxació de les càrregues d'urbanització dels programes d'actuació integrada de les UE R1 i R2 dels sectors 1 i 2 del PGOU.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6157

Data del DOGV
:   02-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13915


Data del document
:   19-11-2009

Organisme emissor
:   Ajuntament de Llanera de Ranes

Tipus de document
:   Informació Pública

Descriptors 

:   * Llanera de Ranes
    * pla d'urbanisme
    * administració local

Informació pública de la denegació de l'aprovació de les memòries per a la revisió i retaxació de les càrregues d'urbanització dels programes d'actuació integrada de les UE R1 i R2 dels sectors 1 i 2 del PGOU. [2009/13319]  
El Ple de l'Ajuntament, en sessió celebrada el passat 18 de novembre de 2009, va adoptar, entre altres, els acords de denegar l'aprovació de les memòries per a la revisió i retaxació de les càrregues d'urbanització dels programes d'actuació integrada de les UE R1 i R2, dels sectors 1 i 2 del PGOU, presentades per l'urbanitzador Mirador Constructora Promotora Urbanizadora, SL.  
Cosa que es fa pública en compliment de l'acordat i del que disposa l'article 392.2 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística.  
Llanera de Ranes, 19 de novembre de 2009.- L'alcalde: Vicente Sanchis Bonete.
Diari Oficial de la Generalitat Valenciana


Sumari del DOGV 6040, del 22-06-2009 (2009/7276)

DECRET 84/2009, de 19 de juny, del Consell, pel qual cessa Gauden Villas García com a director general de Relacions Externes, de la Conselleria de Presidència.
---------------------------------------------------------------------------------------------------------------------------------------------------------------

### Dades del document

Número de DOGV
:   6040

Data del DOGV
:   22-06-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/7276


Data del document
:   19-06-2009

Organisme emissor
:   Conselleria de Presidència

Tipus de document
:   Decret

Anàlisi jurídica

 Descriptors 

:   * Conselleria de Presidència
    * Govern Valencià

DECRET 84/2009, de 19 de juny, del Consell, pel qual cessa Gauden Villas García com a director general de Relacions Externes, de la Conselleria de Presidència. [2009/7276]  
En virtut del que disposen els articles 17.a, 28.b i 33.2 de la Llei del Consell, i a proposta del conseller de Presidència, el Consell, en la reunió del dia 19 de juny de 2009, acorda el cessament, a petició pròpia, de Gauden Villas García com a director general de Relacions Externes, de la Conselleria de Presidència, i se li agraïxen els servicis prestats.  
Este decret tindrà efectes des del dia que es publique en el Diari Oficial de la Comunitat Valenciana.  
València, 19 de juny de 2009  
El president de la Generalitat,  
FRANCISCO CAMPS ORTIZ  
El conseller de Presidència,  
VICENTE RAMBLA MOMPLET
Diari Oficial de la Generalitat Valenciana


Sumari del DOGV 6016, del 19-05-2009 (2009/5348)

Notificació a Edith Crina Lacatus. Expedient número 195/07.
-----------------------------------------------------------

### Dades del document

Número de DOGV
:   6016

Data del DOGV
:   19-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5348


Data del document
:   04-05-2009

Organisme emissor
:   Conselleria de Benestar Social

Tipus de document
:   Edicte

Notificació a Edith Crina Lacatus. Expedient número 195/07. [2009/5348]  
Per no haver-se pogut practicar la notificació personal a les persones interessades del actes administratius que tot seguit es relacionen, se'n procedix a la publicació en extracte en el Diari Oficial de la Comunitat Valenciana, de conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, en relació amb l'article 61 del mateix text legal.  
Perquè les persones interessades puguen tindre coneixement íntegre del actes i en quede constància podran comparéixer, en el termini de 10 dies des de la publicació d'este anunci en el DOCV, en la seu de la Direcció Territorial de Benestar Social de Castelló, Secció de Menors, sítia a l'avinguda dels germans Bou, número 81, Castelló, de 9.00 a 14.00 hores.  
Expedient número: 195/07  
Persona interessada: Edith Crina Lacatus   
Últim domicili conegut: c/ Escalante, 7, 2-4, Castelló  
Resolucions de 8 d'abril de 2009, de la Direcció Territorial de Benestar Social de Castelló, en les quals s'adopta el cessament de l'acolliment residencial i s'aprova l'acolliment familiar preadoptiu.  
Contra les esmentades resolucions les persones interessades podran interposar recurs davant la jurisdicció civil, d'acord amb el que s'establix en els articles 779 i 780 de la Llei d'Enjudiciament Civil (Llei 1/2000, de 7 de gener de 2000), i en la disposició addicional tercera del Reglament de Mesures de Protecció Jurídica del Menor de la Comunitat Valenciana, aprovat per Decret 93/2001, de 22 de maig, del Govern Valencià,   
Castelló de la Plana, 4 de maig de 2009.- El director territorial de Benestar Social de Castelló: Vicente Tejedo Tormo.
Diari Oficial de la Generalitat Valenciana


Sumari del DOGV 6104, del 17-09-2009 (2009/10664)

Divorci contenciós 000344/2008. Notificació de la sentència a Juan Carlos Soler Valero.
---------------------------------------------------------------------------------------

### Dades del document

Número de DOGV
:   6104

Data del DOGV
:   17-09-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/10731


Data del document
:   20-07-2009

Organisme emissor
:   Jutjat de Primera Instància Número 24 de València

Tipus de document
:   Resolució

Divorci contenciós 000344/2008. Notificació de la sentència a Juan Carlos Soler Valero. [2009/10028]  
Demandant: Consuelo Máñez Máñez.  
Procuradora: Rocío Cuñat Tormo.  
Demandat: Juan Carlos Soler Valero.  
María Dolores Valle Contreras, secretària del Jutjat de Primera Instància número 24 de València, mitjançant este edicte faig saber:  
Que en les actuacions de divorci contenciós 000344/2008, a instàncies de Consuelo Máñez Máñez, representada per la procuradora Rocío Cuñat Tormo, contra Juan Carlos Soler Valero, en situació de rebel·lia, en data 15 de juny de 2009, s'ha dictat la sentència que té la part dispositiva com es diu:  
«Dispositiva  
Estime la demanda formulada per la procuradora Rocío Cuñat Tormo, en nom i representació de Consuelo Máñez Máñez, contra Juan Carlos Soler Valero, i declare dissolt per causa de divorci el matrimoni format pels cònjuges esmentats, amb tots els efectes legals; s'acorden les mesures següents:  
1. Guarda i custòdia: la menor Lidia Soler Máñez quedarà sota la guarda i custòdia materna.  
2. Visites: no es fixa cap règim de visites ni de comunicació paternofilial.  
3. Ús i gaudi domicili familiar: s'atribueix a Consuelo Máñez Máñez i a la menor l'ús i gaudi del domicili familiar i del parament domèstic en el contingut.  
4. Pensió alimentària: es fixa a càrrec de Juan Carlos Soler Valero, en concepte de pensió alimentària a favor de la filla menor, la quantitat de 350 euros/mes, que haurà de pagar e la mateixa manera que es va fixar per la sentència de separació matrimonial de 12 de febrer de 2001.   
Cada part haurà de pagar les costes processals produïdes a instàncies seues i les comunes a mitges.  
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs es prepararà per mitjà d'un escrit que caldrà preparar en este Jutjat, en el termini de cinc dies hàbils comptadors des de l'endemà de la notificació, limitat a esmentar la resolució apel·lada i on es manifeste la voluntat d'interposar un recurs, amb la indicació dels pronunciaments que impugna (article 457.2 LECn).  
Esta és la meua sentència, que pronuncie, mane i firme».  
I perquè valga de notificació en la forma oportuna a Juan Carlos Soler Valero, en rebel·lia, expedisc i firme este edicte.  
València, 20 de juliol de 2009.- La secretària: María Dolores Valle Contreras.
Diari Oficial de la Generalitat Valenciana


Sumari del DOGV 6148, del 19-11-2009 (2009/13945)

Informació pública del Programa de Paisatge d'Alfara de Algimia.
----------------------------------------------------------------

### Dades del document

Número de DOGV
:   6148

Data del DOGV
:   19-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/13925


Data del document
:   11-11-2009

Organisme emissor
:   Ajuntament d'Algimia de Alfara

Tipus de document
:   Informació Pública

Informació pública del Programa de Paisatge d'Alfara de Algimia. [2009/13028]  
Mitjançant Acord del Ple de l'Ajuntament d'Alfara de Algimia, de data 10 de novembre de 2009, es va acordar sotmetre a informació pública el Programa de Paisatge d'Alfara de Algimia, que es tramita en aquest Ajuntament, pel termini d'un mes, a comptar de l'endemà de la publicació del present anunci en el Diari Oficial de la Comunitat Valenciana, de conformitat amb el que establixen els articles 64 del Decret 120/2006, d'11 d'agost, del Consell, pel qual s'aprova el Reglament de Paisatge a la Comunitat Valenciana, 76 de la Llei 4/2004, de 30 de juny, d'Ordenació del Territori i Protecció del Paisatge i 90 de la Llei 16/2005, de 30 de desembre, de la Generalitat, Urbanística Valenciana, en relació amb l'article 83.2 a de la LUV. Durant el dit termini qualsevol interessat podrà examinar-lo a les dependències municipals perquè s'hi formulen les al·legacions que s'estimen pertinents.  
Alfara de Algimia, 11 de novembre de 2009.- L'alcalde: José E. Terrádez Navarro.
Diari Oficial de la Generalitat Valenciana


Sumari del DOGV 6158, del 03-12-2009 (2009/13615)

RESOLUCIÓ de 24 de juny de 2009, de la presidenta de l'Institut Valencià d'Investigacions Agràries (IVIA), per la qual s'aprova l'expedient de modificació de crèdit 003/09, sobre una generació de crèdit en el capitol IV del pressupost de l'IVIA per a l'exercici 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6158

Data del DOGV
:   03-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13559


Data del document
:   24-06-2009

Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 24 de juny de 2009, de la presidenta de l'Institut Valencià d'Investigacions Agràries (IVIA), per la qual s'aprova l'expedient de modificació de crèdit 003/09, sobre una generació de crèdit en el capitol IV del pressupost de l'IVIA per a l'exercici 2009. [2009/13276]  
Vista la proposta elevada pel director de l'Institut València d'Investigacions Agràries (IVIA) amb data 23 de juny de 2009.  
En virtut del que disposa a l'article 64 del text refós de la Llei d'Hisenda Pública de la Generalitat Valenciana, pel qual se substitueix la fiscalització prèvia pel control financer anual en les entitats autònomes de naturalesa mercantil, industrial, financera o anàloga de la Generalitat Valenciana.   
Fent ús de les atribucions que em confereix la Llei 4/1991, de la Generalitat Valenciana, de 13 de març de creació com a entitat autònoma de l'Institut Valencià d'Investigacions Agràries, especificades en l'article vuité del Decret 233/1991, de 9 de desembre, del Consell de la Generalitat Valenciana, pel qual s'aprova el Reglament de l'IVIA, resolc:  
Primer  
Autoritzar una transferència de crèdit en les aplicacions pressupostàries i pels imports que es detallen a continuació:   
Aplicació Import  
12.4 216.148,00 euros  
Total 216.148,00 euros  
Les despeses majors es financen amb càrrec a les següents partides ingrés:  
Partida Import  
40564 Area d'Investigació i Educació 32.348,00 euros  
40860 OO.AA Agricultura i Pesca 183.800,00 euros  
Total 216.148,00 euros  
València, 24 de juny de 2009.- La presidenta de l'IVIA, consellera d'Agricultura, Pesca i Alimentació: Maritina Hernández Miñana.
Diari Oficial de la Generalitat Valenciana


Sumari del DOGV 5954, del 13-02-2009 (2009/1396)

Informació pública de la modificació del Projecte de Reparcel·lació del PERI de la clau 11, al costat de l'UP-9 del Pla General d'Ordenació Urbana, presentat per Joaquín Cuartero García.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5954

Data del DOGV
:   13-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1396


Data del document
:   13-01-2009

Organisme emissor
:   Ajuntament d'Elx

Tipus de document
:   Informació Pública

Descriptors 

:   * Elx
    * administració local
    * pla d'urbanisme

Informació pública de la modificació del Projecte de Reparcel·lació del PERI de la clau 11, al costat de l'UP-9 del Pla General d'Ordenació Urbana, presentat per Joaquín Cuartero García. [2009/1396]  
Pel Decret del tinent d'alcalde d'Urbanisme (DD 24.06.2007), de data 13 de gener de 2009, s'ha resolt:  
Primer. Sotmetre a informació pública, durant un mes, comptador a partir de l'endemà de la publicació de l'anunci al Diari Oficial de la Comunitat Valenciana, la modificació del Projecte de Reparcel·lació del PERI de la clau 11, al costat de l'UP-9 del Pla General (1986), presentat per Joaquín Cuartero García.   
Segon. Notificar el contingut del present acte als propietaris afectats per l'actuació.   
Tercer. Publicar l'edicte en el Diari Oficial de la Comunitat Valenciana i en un diari no oficial d'àmplia difusió en la localitat.   
L'expedient complet estarà exposat al públic durant el mencionat termini en el Servici Jurídic d'Urbanisme de l'Ajuntament d'Elx.  
Elx, 13 de gener de 2009.- El tinent d'alcalde d'Urbanisme: Alejandro Pérez García.
Diari Oficial de la Generalitat Valenciana


Sumari del DOGV 6004, del 30-04-2009 (2009/4644)

RESOLUCIÓ de 27 d'abril de 2009, de la Conselleria d'Economia, Hisenda i Ocupació, per la qual es fa pública la situació de la Tresoreria de la Generalitat el 31 de març de 2009.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6004

Data del DOGV
:   30-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/4644


Data del document
:   27-04-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Tresor
    * hisenda regional

RESOLUCIÓ de 27 d'abril de 2009, de la Conselleria d'Economia, Hisenda i Ocupació, per la qual es fa pública la situació de la Tresoreria de la Generalitat el 31 de març de 2009. [2009/4644]
Vist l'estat-resum de la situació de la Tresoreria de la Generalitat, el 31 de març de 2009, en el qual es recullen els moviments per operacions pressupostàries i extrapressupostàries, i d'acord amb el que disposa l'article 72.2 del text Refós de la Llei d'Hisenda Pública de la Generalitat, s'escau la publicació en el Diari Oficial de la Comunitat Valenciana, com a annex de la present resolució.
València, 27 d'abril de 2009.- El vicepresident segon del Consell i conseller d'Economia, Hisenda i Ocupació: Gerardo Camps Devesa.
Diari Oficial de la Generalitat Valenciana


Sumari del DOGV 6092, del 01-09-2009 (2009/9586)

Informació pública de l'aprovació de la modificació puntual del Pla General en l'àmbit de la zona qualificada com a sòl dotacional docent ED-54.
------------------------------------------------------------------------------------------------------------------------------------------------

### Dades del document

Número de DOGV
:   6092

Data del DOGV
:   01-09-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/9586


Data del document
:   13-08-2009

Organisme emissor
:   Ajuntament de la Pobla de Vallbona

Tipus de document
:   Informació Pública

Descriptors 

:   * Pobla de Vallbona, la
    * administració local
    * pla d'urbanisme

Informació pública de l'aprovació de la modificació puntual del Pla General en l'àmbit de la zona qualificada com a sòl dotacional docent ED-54. [2009/9586]  
El Ple de la corporació municipal, en sessió extraordinària celebrada el dia 12 d'agost de 2009, ha adoptat l'acord pel qual se sotmet a informació pública l'aprovació de la modificació puntual del Pla General en l'àmbit de la zona qualificada com a sòl dotacional docent ED-54, durant el període d'un mes, a comptar de l'endemà de la publicació, per a la presentació de reclamacions i suggeriments, conforme el que disposa l'article 83.2 de la Llei 16/2005, de 30 de desembre, Urbanística Valenciana.  
La Pobla de Vallbona, 13 d'agost de 2009.- L'alcaldessa presidenta: Mª Carmen Contelles Llopis.